แผงแรก ต้องทานวันที่ 16 แต่ลืม แล้วมากินวันต่อมา แต่ระยะเวลาที่เว้น 7 วัน ได้มีอะไรกับแฟนทุกวัน แล้วนี้กินมา 5 วัน เมนส์ยังไม่มา แบบนี้ ท้องมั้ยคะ
สวัสดีค่ะ หากทานยาคุมกำเนิดจนครบ 21 เม็ด และได้เว้นระยะไปครบ 7 วันแล้ว แต่ได้ลืมเริ่มทานยาคุมแผงใหม่ แล้วมาทานในวันถัดไปแทน คือเท่ากับเว้นระยะไป 8 วัน ฤทธิ์ในการป้องกันการตั้งครรภ์ก็อาจลดลงไปได้ค่ะ ซึ่งแนะนำควรใช้ถุงยางอนามัยไปก่อนในช่วง 7 วันแรกที่เริ่มทานยาคุมแผงใหม่ เพื่อรอหใ้ยาได้เริ่มออกฤทธิ์ให้เต็มที่อีกครั้งค่ะทั้งนี้ ในช่วงที่เว้นระยะไป 7 วันนั้น โดยปกติควรจะมีประจำเดือนมา ดังนั้น หากประจำเดือนไม่มา แนะนำควรลองตรวจหาการตั้งครรภ์ดูด้วยค่ะ หากตรวจไม่พบ ก็อาจรอไปอีก 2 สัปดาห์นับจากที่ได้มีเพศสัมพันธ์ครั้งสุดท้ายไป แล้วแนะนำควรตรวจซ้ำอีกครั้งค่ะ